Raymond Neutra on the VDL Research House | thomaswensing
Tags: Brinkman and van der Vlugt, Brinkman en Van der Vlugt, Gerrit Rietveld, Jan Duiker, Jan Wils, Netherlands, Neutra, Richard Neutra, United States, Van Nelle Factory, VDL research house Rolbalpret dra by tot stewige donasies | Heidelberg Nigel Heraut Rolbalpret dra by tot stewige donasies | Heidelberg Nigel Heraut
Rolbalpret dra by tot stewige donasies
Liebenberg Malan Liezel Horn Ing Prokureurs het die bal aan die rol gesit vir liefdadigheid tydens hul rolbal-vir-liefdadigheidsprojek saam met kollegas in die eiendomsmark.
Anica Nienaber hier in aksie tydens Liebenberg Malan Liezel Horn Ing Prokureurs se liefdadigheidsdag.
LMLH Ing het op 21 September die fondsinsamelingsgeleentheid by Heidelberg Rolbalklub aangebied en het verskeie eiendomsagente, belastingkonsultante en verbandinisieerders vir die dag genooi om deel te neem.
Ingangsfooi was ‘n sak hondekos en deelnemers moes ‘n donasie aan die DBV, Lesedi Care Centre of Shalom Ministries gee. Lede van die rolbalklub het spanne touwys gemaak oor die reëls van die spel, waarna 44 spelers teen mekaar in goeie gees kompeteer het.
Die spanne het vir goeie spel gesorg met Aïda rooi-span wat met die louere in eersteplek weggestap het. Die Liebenberg Malan wit- en swart spanne het onderskeidelik tweedeplek en derdeplek verwerf.
Die dag is afgesluit met ‘n prysuitdeling en ‘n braai. Die Property Professionals span het die meeste fondse ingesamel vir liefdadigheid en sodoende die misteria prys gewen. ‘n Hele bakkievrag vol hondekos is na afloop van die dag by die Heidelberg DBV afgelaai.
Linél Malan en Arnelda Brits van LMLH Ing het die rolballiefdadigheidsdag by Heidelberg Rolbalklub bygewoon.
Liebenberg Malan Liezel Horn Ing Prokureurs het ‘n liefdadigheidsdag by Heidelberg Rolbalklub gehou waartydens hulle fondse ingesamel het vir Heidelberg DBV, Shalom Ministries en Lesedi Care Centre. Leilani Roets, Marinda Rossouw, Hettie Mostert, Tania Pienaar, Leona Oosthuizen en Thea van Dyk het die meeste fondse vir die liefdadigheidsdag ingesamel.
JP Janse van Rensburg , Elaine van Zyl, Anelda Bernardo, Sunette van Greuning en Monique Denner het rolbal ten bate van liefdadigheid tydens Liebenberg Malan Liezel Horn Ing prokureurs se liefdadigheidsdag gespeel. Verskeie kollegas van die eiendomsmark is na die funksie genooi en deelnemers het sakke hondekos en donasies vir Heidelberg DBV, Shalom Ministries en Lesedi Care Centre geskenk.